CELEX: 32006D0545
Language: lt
Date: 1153180800000
Title: 2006/545/EB: 2006 m. liepos 18 d.  Tarybos sprendimas dėl Kroatijoje atlikto oficialaus veislių tyrimo lygiavertiškumo   (Tekstas svarbus EEE)

5.8.2006   
            
            
               LT
            
            
               Europos Sąjungos oficialusis leidinys
            
            
               L 215/28
            
         TARYBOS SPRENDIMAS
   2006 m. liepos 18 d.
   dėl Kroatijoje atlikto oficialaus veislių tyrimo lygiavertiškumo
   (Tekstas svarbus EEE)
   (2006/545/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jo 22 straipsnio 1 dalies a punktą,
   atsižvelgdama į Komisijos pasiūlymą,
   kadangi:
   
               (1)
            
            
               Tarybos direktyva 2002/53/EB leidžia Tarybai nustatyti, ar trečiojoje šalyje atlikti oficialūs veislių tyrimai suteikia tokias pačias garantijas, kaip ir valstybėse narėse atliekami tyrimai.
            
         
               (2)
            
            
               Kroatijoje atlikto kviečių, miežių ir kukurūzų oficialaus veislių tyrimo taisyklėse numatyta, kad veislių patvirtinimas, susijęs su jų išskirtinumu, stabilumu ir vienodumu, yra paremtas oficialių tyrimų rezultatais, ypač auginimo bandymų, apimančių tokį savybių skaičių, kad būtų galima aprašyti veislę.
            
         
               (3)
            
            
               Šių taisyklių ir jų taikymo Kroatijoje trijų minėtų veislių atžvilgiu tyrimas parodė, kad jos suteikia tokias pačias garantijas, kaip ir valstybėse narėse taikomos taisyklės, jei yra laikomasi kitų papildomų sąlygų.
            
         
               (4)
            
            
               Šis sprendimas netrukdo panaikinti Bendrijos išvadų dėl lygiavertiškumo, jei sąlygos, kuriomis grindžiamos išvados, nevykdomos arba jas nustojama vykdyti.
            
         
               (5)
            
            
               Atsižvelgiant į tai, kad dažnai gali prireikti keisti priedų technines nuostatas, jas reikėtų keisti laikantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką, 4 straipsnyje numatytos procedūros (2),
            
         PRIĖMĖ ŠĮ SPRENDIMĄ:
   1 straipsnis
   Oficialūs I priede išvardytų rūšių veislių išskirtinumo, stabilumo ir vienodumo tyrimai, kuriuos Kroatijoje vykdo tame pačiame priede nurodytos institucijos, pripažįstami kaip suteikiantys tokias pačias garantijas, kaip ir valstybėse narėse atliekami tyrimai, jei jie atitinka II priede numatytas sąlygas.
   2 straipsnis
   Priedų pakeitimai priimami 3 straipsnio 2 dalyje nurodyta tvarka.
   3 straipsnis
   1.   Komisijai padeda Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinis komitetas (toliau – Komitetas), įsteigtas Tarybos sprendimo 66/399/EEB (3) 1 straipsniu.
   2.   Tais atvejais, kai daroma nuoroda į šio straipsnio šią dalį, taikomi Sprendimo 1999/468/EB 4 ir 7 straipsniai.
   3.   Sprendimo 1999/468/EB 4 straipsnio 3 dalyje numatytas laikotarpis yra vienas mėnuo.
   4.   Komitetas priima savo darbo tvarkos taisykles.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. liepos 18 d.
      
         
            Tarybos vardu
         
         
            Pirmininkas
         
         J. KORKEAOJA
      
   
   
      (1)  OL L 193, 2002 7 20, p. 1. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1829/2003 (OL L 268, 2003 10 18, p. 1).
   
      (2)  OL L 184, 1999 7 17, p. 23. Sprendimas su paskutiniais pakeitimais, padarytais Sprendimu 2006/512/EB (OL L 200, 2006 7 22, p. 11).
   
      (3)  OL 125, 1966 7 11, p. 2289/66.
   
      I PRIEDAS
      
                  Institucija
               
               
                  Rūšys
               
            
                  Sėklų ir sodinukų institutas, Osijek
               
               
                  
                     Hordeum vulgare L.
                  
                     Triticum aestivum L.
                  
                     Zea Mays L.
               
            
   
      II PRIEDAS
      SĄLYGOS
      
               
                  1.
               
               
                  Veislių patvirtinimas, susijęs su išskirtinumo, stabilumo ir vienodumo vertinimu, yra paremtas oficialių tyrimų rezultatais.
               
            
               
                  2.
               
               
                  Išskirtinumui nustatyti auginimo bandymuose reikia panaudoti bent jau turimas lygintinas veisles:
                  
                              —
                           
                           
                              įrašytas į bendrąjį žemės ūkio augalų veislių katalogą; ir
                           
                        
                              —
                           
                           
                              kurios buvo patvirtintos priimtinomis arba pateiktos patvirtinti priimti Bendrijos valstybėje narėje sertifikavimui ir prekybai arba sertifikavimui kitoms šalims, tačiau neįrašytos į minėtą katalogą.
                           
                        
            
               
                  3.
               
               
                  Būtiniausiai tikrintinų aptariamų veislių požymių ir minimalių tikrinimo reikalavimų įgyvendinimo priemonės yra nustatytos Komisijos direktyvoje 2003/90/EB (1).
               
            
         (1)  OL L 254, 2003 10 8, p. 7. Direktyva su pakeitimais, padarytais Komisijos direktyva 2005/91/EB (OL L 331, 2005 12 17, p. 24).